**Ministru kabineta noteikumu projekta**

**„****Grozījums Ministru kabineta 2010.gada 28.decembra noteikumos Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 21.1 panta devītā daļa, Veterinārmedicīnas likuma 12.pants un 53.panta pirmās daļas 5.punkts, Dzīvnieku barības aprites likuma 3.panta ceturtā daļa, Likuma par budžetu un finanšu vadību 5.panta devītā daļa un Farmācijas likuma 12.panta otrā daļa. |
| 2. | Pašreizējā situācija un problēmas | Patlaban ir spēkā Ministru kabineta 2010.gada 28.decembra noteikumi Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu” (turpmāk – noteikumi Nr.1231).Saskaņā ar Eiropas Komisijas 2008.gada 8.decembra Regulas Nr.1235/2008, ar ko nosaka sīki izstrādātus īstenošanas noteikumus Padomes Regulai (EK) Nr.834/2007 par bioloģisko produktu importēšanas kārtību no trešām valstīm (turpmāk – Regula Nr.1235/2008), 19.panta 4. un 5.punktu dalībvalsts kompetentā iestāde var izsniegt atļaujas produktu ievešanai līdz 2014.gada 1.jūlijam, ja importējamie produkti ir preces, kuru bioloģisko ražošanu trešajā valstī ir kontrolējusi kontroles institūcija, kas nav iekļauta saskaņā ar Regulas Nr.1235/2208 10.pantu izveidotajā sarakstā.Zemkopības ministrija ir sagatavojusi un iesniegusi Ministru kabinetā noteikumu projektu „Grozījumi Ministru kabineta 2009.gada 26.maija noteikumos Nr.485 „Bioloģiskās lauksaimniecības uzraudzības un kontroles kārtība””, kas nosaka kārtību, kādā Pārtikas un veterinārais dienests (turpmāk – dienests) izsniedz atļauju bioloģiskās lauksaimniecības produktu importam no trešajām valstīm. Noteikumos Nr.1231 nepieciešams noteikt maksas apmēru par minētās atļaujas sagatavošanu un izsniegšanu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Sagatavots Ministru kabineta noteikumu projekts „Grozījums Ministru kabineta 2010.gada 28.decembra noteikumos Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu”” (turpmāk – noteikumu projekts), kas nosaka maksas apmēru par atļaujas sagatavošanu un izsniegšanu bioloģiskās lauksaimniecības produktu importam no trešajām valstīm.Dienesta sniegtajam pakalpojumam – atļaujas izsniegšanai – nepiemēros pievienotās vērtības nodokli saskaņā ar Pievienotās vērtības nodokļa likuma 3.panta astoto daļu, jo pakalpojums tiek sniegts valsts pārvaldes uzdevumu ietvaros. Saskaņā ar Regulas Nr.1235/2008 19.panta 4. un 5.punktu atļaujas bioloģiskās lauksaimniecības produktu ievešanai var izsniegt dalībvalsts kompetentā iestāde. Pārtikas aprites uzraudzības likums nosaka, ka Latvijā kompetentā iestāde ir dienests – likuma 21.panta otrās daļas 4.punkta „c” apakšpunkts nosaka, ka dienesta funkcija ir izsniegt atļauju bioloģiskās lauksaimniecības produktu importam no trešajām valstīm.Šīs anotācijas I sadaļas 2.punktā minētās problēmas noteikumu projekts atrisinās pilnībā. |
| 5. | Projekta izstrādē iesaistītās institūcijas | Pārtikas un veterinārais dienests |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība tika nodrošināta Ministru kabineta noteikumu projektu „Grozījumi Ministru kabineta 2009.gada 26.maija noteikumos Nr.485 „Bioloģiskās lauksaimniecības uzraudzības un kontroles kārtība”” (izsludināts Valsts sekretāru sanāksmē 2013.gada 22.augustā (VSS – 1658)) sagatavošanas gaitā. Minētā projekta anotācijā tika norādīts, ka maksa par atļaujas sagatavošanu un izsniegšanu bioloģiskās lauksaimniecības produktu importam no trešajām valstīm ir plānota Ls 250,00 apmērā. Šis projekts tika saskaņots ar biedrību „Lauksaimnieku organizāciju sadarbības padome” un ievietots Zemkopības ministrijas tīmekļa vietnē. |
| 7. | Cita informācija | Nav**.** |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projekts attiecas uz uzņēmējiem, kas vēlēsies ievest bioloģiskās lauksaimniecības produktus no trešajām valstīm. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Operators pats segs izmaksas, kas radīsies, dienestam sagatavojot un izsniedzot atļauju izsniegšanu bioloģiskās lauksaimniecības produktu importam no trešajām valstīm. Par iesniegto dokumentu pārbaudi, atļaujas sagatavošanu un izsniegšanu operators maksās Ls 250,00. |
| 4. | Tiesiskā regulējuma nefinansiālā ietekme | Noteikumu projekts paredz uzlabot bioloģiskās lauksaimniecības produktu importu no trešajām valstīm. |
| 5. | Administratīvās procedūras raksturojums |  Operators, kas no trešajām valstīm vēlas importēt bioloģiskās lauksaimniecības produktus Latvijā, iesniedz dokumentus dienestam. Dienests pārbauda dokumentus, izvērtē operatora iesniegto dokumentāciju, ko ir apstiprinājusi kontroles institūcija trešajā valstī, kā arī sagatavo un izsniedz atļauju bioloģiskās lauksaimniecības produktu importam no trešajām valstīm. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2013. gads | Turpmākie trīs gadi (tūkst. latu) |
| 2014 | 2015 | 2016 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0,0** | **0,5** | **0,5** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0,0 | 0,5 | 0,5 | 0 | 0 |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: | **0,0** | **0,5** | **0,5** | **0** | **0** |
| 2.1. valsts pamatbudžets | 0,0 | 0,5 | 0,5 | 0 | 0 |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: | **0,0** | **0,0** | **0,0** | **0,0** | **0,0** |
| 3.1. valsts pamatbudžets | 0,0 | 0,0 | 0,0 | 0,0 | 0,0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0,0** | **0,0** | **0,0** | **0,0** |
| 5. Precizēta finansiālā ietekme: | X | **0,0** | **0,0** | **0,0** | **0,0** |
| 5.1. valsts pamatbudžets | 0,0 | 0,0 | 0,0 | 0,0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |  |  |  |  |
| 6.1. detalizēts ieņēmumu aprēķins:Ieņēmumi no maksas par vienas atļaujas sagatavošanu un izsniegšanu bioloģiskās lauksaimniecības produktu importam no trešajām valstīm plānota Ls 250,00 apmērā.2013. un 2014.gadā plānots izsniegt divas atļaujas katru gadu. Atļaujas dienests izsniegs līdz 2014.gada 1.jūlijam. | 0 | 0,5 | 0,5 | 0 | 0 |
| 6.2. detalizēts izdevumu aprēķins:Izdevumi par vienas atļaujas sagatavošanu un izsniegšanu bioloģiskās lauksaimniecības produktu importam no trešajām valstīm ir Ls 250,00.Izdevumi plānoti 2013. un 2014.gadā – katru gadu par divu atļauju izsniegšanu. | 0 | 0,5 | 0,5 | 0 | 0 |
| 6.2.1. atlīdzība, EKK 1000 | 0,0 | 0,48 | 0,48 | 0,0 | 0,0 |
| Dienesta Pārtikas uzraudzības departamenta vecākā eksperta (atbilstoši 26.3.amata apakšsaimei, 11. mēnešalgu grupai un 6. kvalifikācijas pakāpei) atlīdzība par vienu darba stundu ir Ls 5,80 (atalgojums Ls 4,67 (EKK 1100), valsts sociālās apdrošināšanas obligātās iemaksas Ls 1,13 (EKK 1200)). Pakalpojuma izpildes nodrošināšanai nepieciešams patērēt 41 darba stundu (40 – dokumentu pārbaudei, 1 – atļaujas sagatavošanai un EK informēšanai). Plānots, ka 2013. un 2014.gadā tiks izsniegtas divas atļaujas katru gadu – 41 stunda \* Ls 5,80 \* 2 atļaujas = Ls 475,60. |   |   |   |   |   |
| 6.2.2. preces un pakalpojumi, EKK 2000 | 0,0 | 0,2 | 0,2 | 0,0 | 0,0 |
| Izdevumu precēm un pakalpojumiem ir izdevumi Ls 8,10 Ls (EKK 2000) par vienu atļaujas sagatavošanu un izsniegšanu (pasta izdevumi Ls/atļauja 2,61, netiešās izmaksas (komunālie maksājumi, kancelejas preces, pamatlīdzekļu nolietojums u.c.) Ls/1 atļauja 5,49).Plānots, ka 2013. un 2014.gadā tiks izsniegtas divas atļaujas katru gadu – Ls 8,10 \* 2 atļaujas = Ls 16,20. |   |   |   |   |   |
| 7. Cita informācija | Dienesta funkcijas finansētas no valsts budžeta apakšprogrammas 20.01.00 „Pārtikas drošības un veterinārmedicīnas valsts uzraudzības kontrole”.Ieņēmumi un attiecīgi izdevumi no jaunā maksas pakalpojuma tiek plānoti tikai 2013.gadā un 2014.gada pirmajā pusgadā, jo saskaņā ar Regulas Nr.1235/2008 19.panta 4. un 5.punktu dalībvalsts kompetentā iestāde (Latvijā – dienests) atļaujas produktu ievešanai, ja importējamie produkti ir preces, kuru bioloģisko ražošanu trešajā valstī ir kontrolējusi kontroles institūcija, kas nav iekļauta saskaņā ar Regulas Nr.1235/2208 10.pantu izveidotajā sarakstā, var izsniegt līdz 2014.gada 1.jūlijam. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Zemkopības ministrija ir sagatavojusi Ministru kabineta noteikumu projektu „Grozījumi Ministru kabineta 2009.gada 26.maija noteikumos Nr.485 „Bioloģiskās lauksaimniecības uzraudzības un kontroles kārtība””, kas iesniegts Ministru kabinetā 2013.gada 9.oktobrī. Minētais noteikumu projekts nosaka kārtību, kādā dienests izsniedz atļaujas bioloģiskās lauksaimniecības produktu importam no trešajām valstīm.  |
| 2. | Cita informācija | Nav. |

*Anotācijas V un VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

# Zemkopības ministre L.Straujuma

2013.11.12. 15:26

L.Gurecka

67027063, Linda.Gurecka@zm.gov.lv